ನವವಧುವಿನಂತೆ ಸಿಂಗಾರಗೊಂಡು ಡಾಗ್ ಶೋನಲ್ಲಿ ಭಾಗವಹಿಸಿದ ಶ್ವಾನ

ಬೆಳಗಾವಿ: ಹೆಣ್ಮಕ್ಕಳಿಗೆ ಮೇಕಪ್ ಅಂದರೆ ಬಹಳ ಇಷ್ಟ. ಫೇಶಿಯಲ್, ಪೆಡಿಕ್ಯೂರ್, ಮೆನಿಕ್ಯೂರ್, ಹೇರ್ ಕಟ್ ಅಂತಾ ಪಾರ್ಲರ್‍ಗೆ ಹೋಗ್ತಾರೆ. ಆದರೆ ಇಲ್ಲಿ ಶ್ವಾನಗಳಿಗೂ ಇದೇ ತರಹ ಅಲಂಕಾರ ಮಾಡಿ ನವವಧುವಿನಂತೆ ಸಿಂಗಾರ ಮಾಡ್ತಾರೆ.

ದೇಶದ ವಿವಿಧ ನಗರಗಳಿಂದ ಶ್ವಾನಗಳು ಅತಿಥಿಯಾಗಿ ಬಂದಿದೆ. ಶ್ವಾನಗಳು ತಮ್ಮದೇ ಆದ ಸ್ಟೇಲ್ ನಲ್ಲಿ ವಾಕಿಂಗ್, ರನ್ನಿಂಗ್ ಮಾಡಿ ತಮ್ಮ ಪ್ರತಿಭೆಯನ್ನು ತೋರಿಸುತ್ತವೆ. ಈ ಶೋಗೆ ತಯಾರಿ ಮಾಡಲು ಇವರ ಆಪ್ತರು ಹರಸಾಹಸ ಪಡುತ್ತಾರೆ. ಫೇಶಿಯಲ್, ಪೆಡಿಕ್ಯೂರ್, ಮೆನಿಕ್ಯೂರ್, ಹೇರ್ ಡ್ರೇಸ್, ಮಸಾಜ್, ಸನ್ ಸ್ಟ್ರೇನ್ ಲೋಶನ್, ಮಸ್ಕರಾ, ಹೈಬ್ರೋ ಜೊತೆಗೆ ಕೋಲ್ಡ್ ಕ್ರೀಂ ಹಚ್ಚಿ ಸಿಂಗಾರ ಮಾಡುತ್ತಾರೆ.

ಬೆಳಗಾವಿಯ ಉದ್ಯಮ ಭಾಗದ ಶಗುನ್ ಗಾರ್ಡನ್‍ನಲ್ಲಿ 2 ದಿನಗಳಿಂದ ಶ್ವಾನ ಪ್ರಿಯರೆಲ್ಲಾ ಒಂದೆಡೆ ಸೇರಿದ್ದಾರೆ. ಪಪ್ಪಿ, ಡಾಬರ್ ಮ್ಯಾನ್, ಗ್ರೇಡ್ ಡೆನ್, ಲ್ಯಾಬರಡಾಲ್, ಮುಧೋಳ ಹೊಂಡ್, ಗೊಲ್ಡನ್ ರಿಟರ್ವೆರ್, ಬುಲ್ ಡಾಗ್ ಸೇರಿದಂತೆ ಹತ್ತು ಹಲವು ತಳಿಗಳ ನಾಯಿಗಳನ್ನು ಭಾಗವಹಿಸಿದ್ದವು. ಕೆನಪಿ ಕ್ಲಬ್ ಎರ್ಪಡಿಸಿದ ಅಂತರಾಷ್ಟ್ರೀಯ ಮಟ್ಟದ ಡಾಗ್ ಶೋದಲ್ಲಿ ನೂರಾರು ಶ್ವಾನಗಳು ಭಾಗಿಯಾಗಿತ್ತು.

ನಂಬಿಕೆ ನಿಯತ್ತಿಗೆ ಇನ್ನೊಂದು ಹೆಸರು ಶ್ವಾನ. ಕುಂದಾನಗರಿಯಲ್ಲಿ ನಡೆಯುತ್ತಿರುವ ಈ ಶ್ವಾನ ಪ್ರದರ್ಶನ ಎಲ್ಲರ ಮನ ಸೆಳೆಯುತ್ತಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv